Луис Фюрнберг
Епилог

Превод от немски: Теодора Стайкова, —

chitanka.info

Когато нявга се завърна

там, откъдето съм дошъл,

във дебрите на лесовете

отвъд изконната мъгла,

аз не по-малко ще тъгувам

за родната земя.

Покой там няма да намеря

и ще се боря пак с праха,

що дръзва равен да ми бъде.

В ливадите, все още жълти

от дълга зима,

със първото кокиче ще пониквам.

С къртиците пръстта ще ровя

и ще я трупам по земята.

Когато нявга се завърна

там, откъдето съм дошъл,

за първоизвора си аз

ще бъда чужденец.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.